stanford-oval/wikipedia huggingface dataset:
Nivelkierukka

Ylhäältäpäin kuvattuna sääriluun yläpinta, jossa näkyvät lateraalinen ja mediaalinen nivelkierukka.
Nivelkierukka (lat. meniscus (articularis)) on syyrustosta muodostunut polvinivelen rakenne, joka parantaa nivelpintojen yhteensopivuutta sekä toimii iskunvaimentajana reisi- ja sääriluun välillä. Nivelkierukat mahdollistavat polven rajoittuneen kiertoliikkeen polven ollessa koukistuneena. Polvinivelessä on kaksi nivelkierukkaa: lateraalinen ja mediaalinen nivelkierukka. Mediaalinen nivelkierukka on puolikuun muotoinen ja lateraalinen on lähes pyöreä. Nivelkierukat ovat noin 1 cm leveitä ja 3–5 mm paksuja. Ne kiinnittyvät alapinnastaan sääriluun yläpintaan, missä ne ovat tiukasti kiinni, sekä sivuilta nivelpussiin.
Mediaalisen nivelkierukan ulkoreuna on myös kiinni polven mediaalisessa sivusiteessä (lat. lig. collaterale mediale), ja sitä kautta reisiluussa. Tämän vuoksi kierukan reuna liikkuu nivelen taipuessa. Jos reisiluuta väännetään nopeasti sisäkiertoon säären ollessa paikallaan ja jalan koukussa, voi mediaalinen nivelkierukka revetä.
Aiheesta muualla

Terveyskirjasto: Nivelkierukka
Okakalat

| Okakalat |
| --- | --- |
 Barbourisia rufa
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Ylälahko::  Acanthopterygii
Lahko::  Limapääkalat Beryciformes
Alalahko::  Stephanoberycoidei
Yläheimot ja heimot
 Stephanoberycoidea Rokkopäät Gibberichthyidae  Okakalat Stephanoberycidae  Okasuomukalat Hispidoberycidae  Cetomimoidea (Valaanpääkalat) Punasuut Rondeletiidae  Samettikalat Barbourisiidae  Valaanpäät Cetomimidae 
Katso myös
   Okakalat Wikispeciesissä   Okakalat Commonsissa 
Infobox OKNimi-testi OK: 
Okakalat (Stephanoberycoidei) on syvänmeren kalojen ryhmä, joka nykyisin luokitellaan limapääkalojen lahkon (Beryciformes) alalahkoksi. Siihen luetaan kuusi kalaheimoa, mm. rokkopäät (Gibberichthyidae), okakalat (Stephanoberycidae) ja valaanpäät (Cetomimidae). Lajeja tunnetaan  yhteensä noin 40.
Aiemmin osa okakalojen heimoista luokiteltiin erilliseksi lahkokseen Stephanoberyciformes, johon kuului myös harjapäiden heimo (Melamphaidae).
Juha Kukkonen

Juha Kukkonen on suomalainen näyttelijä, joka on ollut mukana televisiosarjoissa, elokuvissa ja usein myös Ryhmäteatterin näytelmissä. Hänet muistetaan ehkä parhaiten rikosylikomisario Takamäen roolista televisiosarjasta Rikospoliisi ei laula sekä tv-sarjoista Itse valtiaat ja Ugrilampaat.
Nuoruudessaan Juha Kukkonen oli aktiivi jalkapalloilija. Hän voitti oululaisen OTP:n joukkueessa A-juniorien Suomen mestaruuden vuonna 1983.
Valikoitu filmografia

Lähtö (1995) (lyhytelokuva)
Sirpaleita (1996) (lyhytelokuva)
Pala valkoista marmoria (1998)
Rakastin epätoivoista naista (1999) (lyhytelokuva)
Ugrilampaat (1999–2000) – ohjaaja
Itse valtiaat (2003, 2008) – ohjaaja ja kiitokset
Onnenpeli 2001 (2001) (lyhytelokuva)
Joki (2001)
Lapsia ja aikuisia (2004)
Juoksuhaudantie (2004)
Rikospoliisi ei laula (2006) (sarja)
Suden arvoitus (2006)
Tehdas (2012) (sarja)
Korsoteoria (2012)
Miss Farkku-Suomi (2012)
Elämää suurempaa (2012) (sarja)
Miesten välisiä keskusteluja (2013)
Nuoren Wertherin jäljillä (2013)
Pieniä suuria valheita (2018)
Ratamo (2018) (sarja)
Invisible Heroes (2019) (sarja)
Kotka 10 (2023) (sarja)
Aiheesta muualla

Juha Kukkonen Internet Movie Databasessa. (englanniksi)
Juha Kukkonen Elonetissä.
Oldsmobile Cutlass Calais

| Oldsmobile Cutlass Calais |
| --- | --- |

Valmistustiedot
Valmistusmaa:   Yhdysvallat
Valmistaja:  Oldsmobile
Konserni:  General Motors
Valmistusvuodet:  1984–1991
Korimalli:  4-ovinen sedan 2-ovinen coupe
Luokka:  D-segmentti
Edeltäjä:  Oldsmobile Omega Oldsmobile Firenza
Seuraaja:  Oldsmobile Achieva
Teknisesti samankaltaisia:  Buick Somerset Buick Skylark Pontiac Grand Am
Tekniset tiedot
Vetotapa:  etuveto
Mitat
Pituus:  1988: 4  42 mm 1989–1991: 4 554 mm
Leveys:  1988: 1 694 mm 1989–1991: 1 699 mm
Korkeus:  1988: 1 328 mm 1989–1991: 1 331 mm
Oldsmobile Cutlass Calais on ylemmän keskiluokan henkilöautomalli, jota yhdysvaltalainen General Motors valmisti vuosina 1984–1991 Oldsmobile-brändin alla. Se on  teknisesti samankaltainen Buick Somersetn, Buick Skylarkin, ja Pontiac Grand Amin kanssa. Autot jakavat saman GM N -pohjalevyn.
Oldsmobile Cutlass Calais International Series Coupe vuodelta 1991
Vuoden 1991 Cutlass Calais takaa.
Aiheesta muualla

Kuvia tai muita tiedostoja aiheesta Oldsmobile Cutlass Calais Wikimedia Commonsissa
José Maza Fernández

José Maza Fernández
José Maza Fernández (13. lokakuuta 1889 – 6. toukokuuta 1964) oli chileläinen poliitikko, asianajaja ja diplomaatti. Hän toimi Yhdistyneiden kansakuntien yleiskokouksen puheenjohtajana 10. istunnossaan vuosina 1954-1955.
Varhainen elämä

José syntyi Armando de la Maza Ramosille ja Zoila Rosa Fernández Anguitalle Los Ángelesissa Chilessä. Hän opiskeli Liceo de Aplicaciónissa Santiagossa ja valmistui asianajajaksi Chilen yliopistosta vuonna 1913. Hän työskenteli virkailijana Chilen sotaministeriössä, ennen kuin hän kiinnitti huomiota opiskelijapolitiikkaan. Hän meni naimisiin Raquel Lyon Vialin kanssa ja heillä oli poika, José.
Poliittinen ura

Hän toimi liberaalipuolueen tärkeänä jäsenenä ja nousi sen puheenjohtajaksi. Hän toimi myös Chilen presidentti Arturo Alessandrin  hallituksessa sisäministerinä vuonna 1924, oikeusministeri ja julkinen opetusministeri 1925, ja lisäksi hän toimi myös ulko- ja uskonnonministerin asemassa.
Hän oli kahdesti senaatin presidentti vuonna 1936 ja 1937. Hän oli myös senaatin ulkosuhteiden valiokunnan puheenjohtaja vuodesta 1937 vuoteen 1953. Vuonna 1949 hän laati lain, joka antoi naispuolisille poliittisille oikeuksille ja joka myöhemmin liitettiin Chilen perustuslakiin.
Diplomaattinen ura

Hän toimi myös Chilen suurlähettiläänä Uruguayssa, Brasiliassa, Haitissa, Panamassa, Dominikaanisessa tasavallassa ja Perussa diplomaattisen uransa eri aikoina. Hän oli myös Chilen edustaja Yhdistyneiden kansakuntien kansainvälisen järjestön konferenssissa vuonna 1945. Hän toimi Chilen edustajana Yhdistyneissä kansakunnissa, ennen kuin hänestä tuli Yhdistyneiden kansakuntien yleiskokouksen puheenjohtaja vuonna 1954. Hänestä tuli myöhemmin Chilen suurlähettiläs Argentiinaan vuosina 1957 - 1958.
Odd Nordstoga

| Odd Nordstoga |
| --- | --- |

Henkilötiedot
Syntynyt: 10. joulukuuta 1972 (ikä 51) Vinje, Norja
Ammatti:  muusikko
Muusikko
Tyylilajit:  kansanmusiikki 
Soittimet:  kitara ja harmonikka 
Levy-yhtiöt:  Grappa Musikkforlag A/S 
Aiheesta muualla
www.oddnordstoga.no
  [ Muokkaa Wikidatassa ] [ ohje ]  
Odd Nordstoga (s. 10. joulukuuta 1972 Vinje) on norjalainen laulaja-lauluntekijä. Hänen läpimurtonsa oli vuoden 2004 albumi Luring, jota on myyty yli 160 000 kappaletta. Suurimmaksi hitiksi kyseiseltä levyltä nousi "Kveldsson for deg og meg", jonka sanoittaja oli Ragnar Hovland. Nordstogan tyyli on sekoitus kansanmusiikkia ja poppia. Hän on voittanut useita Spellemannprisen-palkintoja.
Albumit

Something Odd (1997)
Solreven (1997)
Nordstoga (2000)
Blåmann Blåmann (2001)
Nivelkinn (2002)
Luring (2004)
Heim te mor (2006)
Pilegrim (2008)
Strålande Jul (2009)
November (2010)
Bestevenn (2011)
Heimafrå (2013)
Dette landet (2015)
Aleine heime (2016)
Kløyvd (2018)
Jul (2018)
Fatig ferdamann (2020)
Inn i skogen (2022)
Aiheesta muualla

Kuvia tai muita tiedostoja aiheesta Odd Nordstoga Wikimedia Commonsissa
Nuccia Focile

Nuccia Focile (s. 25. marraskuuta 1961[lähde? ]) on italialainen sopraano. Hän syntyi Sisiliassa, opiskeli Torinossa Elio Battaglian johdolla ja teki oopperadebyyttinsä Oscarina Verdin Naamiohuveissa La Scalassa vuonna 1986. Samana vuonna hän voitti Kansainvälisen Pavarotti-kilpailun Philadelphiassa. Tämän jälkeen hän teki useita konserttiesiintymisiä Luciano Pavarottin kanssa.
Vuonna 1995 Focile teki Metropolitan-debyyttinsä Mimìn roolissa Puccinin La bohèmessa. Mimì on hänen tunnetuin roolinsa; hän on samassa oopperassa esiintynyt myös Musettan roolissa. Muita oopperoita, joissa hän on esiintynyt, ovat olleet Don Carlos, Così fan tutte, Lemmenjuoma, Don Giovanni, Iphigenia in Tauris, Pajatso, Falstaff, Figaron häät, Maria Golovin, Otello, La traviata ja Jevgeni Onegin.
Focile on tehnyt useita levytyksiä Philipsille, Opera Raralle ja Telarcille. Hän asuu Walesissa miehensä, tenori Paul Charles Clarken ja yhteisen Antonia-tyttären kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nuccia Focile
Noël Bas

| Mitalit | Mitalit | Mitalit |  |
| --- | --- | --- | --- |
|  Noël Bas |  Noël Bas |  Noël Bas |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten voimistelu
|  Hopeaa | Pariisi 1900 | voimistelu |  |
François "Noël" Bas (25. joulukuuta 1877 Strenquels, Ranska – 3. heinäkuuta 1960 Brive-la-Gaillarde, Ranska) oli ranskalainen voimistelija. Hän kilpaili vuoden 1900 kesäolympialaisissa Pariisissa ja sai hopeaa voimistelusta.
Aiheesta muualla

Noël Bas Kansainvälinen olympiakomitea. (englanniksi)
Ole Stavad

| Ole Stavad |
| --- | --- |
 Stavad vuonna 2006.
Tanskan elinkeino- ja teollisuusministeri
 Poul Nyrup Rasmussenin IV hallitus 21. joulukuuta 2000 – 21. marraskuuta 2001  
Edeltäjä:  Pia Gjellerup
Seuraaja:  Bendt Bendtsen
Tanskan veroministeri
 Poul Nyrup Rasmussenin IV hallitus 23. maaliskuuta 1998 – 21. joulukuuta 2000  
Edeltäjä:  Carsten Koch
Seuraaja:  Frode Sørensen
 Poul Nyrup Rasmussenin I ja II hallitus 25. tammikuuta 1993 – 1. marraskuuta 1994  
Edeltäjä:  Peter Brixtofte
Seuraaja:  Carsten Koch
Kansankäräjäedustaja
 1980–2007  
Henkilötiedot
Syntynyt: 1. kesäkuuta 1949 (ikä 75) Ejersted, Tanska
Tiedot
Puolue:  sosiaalidemokraatit
Ole Stavad (s. 1. kesäkuuta 1949 Ejersted) on tanskalainen sosiaalidemokraattisen puolueen poliitikko. Hän on istunut kansankäräjillä vuosina 1980–2007 ja toiminut Tanskan elinkeino- ja teollisuusministerinä vuosina 2000–2001 sekä veroministerinä vuosina 1993–1994 ja 1998–2000.
Aiheesta muualla

Ole Stavad Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Ole Stavad Wikimedia Commonsissa
Nivelles-Baulers

| Nivellers-Baulers Circuit |
| --- | --- |

Sijainti:  Nivelles, Belgia
Radan pituus:  3,72 km
Mutkia:  7
Rataennätys:  1.11,310 (Denny Hulme, McLaren, 1974)
Nivelles-Baulers oli moottorirata lähellä Brysseliä, Belgiassa. Siellä ajettiin Formula ykkösten Belgian Grand Prix vuosina 1972 ja 1974. Rata suunniteltiin turvalliseksi vaihtoehdoksi Span radalle, mutta joidenkin mielestä se oli liiankin turvallinen. Siellä oli laajat turva-alueet ja se oli liian tasainen. Katsojat vierastivat rataa, sillä katsomot olivat liian kaukana tapahtumista.
Rata ajautui taloudellisiin ongelmiin jo sen alkuvaiheissa. Järjestäjä meni konkurssiin 1974. Vuodeksi 1976 radalle yritettiin saada Formula 1 -kisa, mutta se ei toteutunut öljysoran huonon kunnon takia. 1980 rata tuli liian vaaralliseksi autoille. Moottoripyörillä ajettiin kuitenkin vielä 1981 asti, kunnes rata suljettiin. 1990-luvun loppupuolella purettiin varikkorakennukset ja 2000-luvun alussa paikalle rakennettiin teollisuusalue.
Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1972 |  Emerson Fittipaldi | Lotus | Raportti |
| 1974 |  Emerson Fittipaldi | McLaren | Raportti |
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Belgian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Spa-Francorchamps (1950–1956, 1958, 1960–1968, 1970, 1983, 1985–2002, 2004–2005, 2007–) Nivelles-Baulers (1972, 1974) Circuit Zolder (1973, 1975–1982, 1984)
Olli Haapakangas

Olli Haapakangas (s. 1978 Raahe) on suomalainen toimittaja ja juontaja. Hän on syntynyt Raahessa ja valmistunut Vaasan yliopistosta ekonomiksi. Hän teki toistakymmentä vuotta laskentaekonomin töitä, kunnes lähti opiskelemaan 35-vuotiaana radioalaa Helsinkiin kansanopistoon. Hän pääsi opintoharjoittelun kautta töihin Yleisradioon. Hän on tullut tunnetuksi mm. YLE Radio Suomen Yöradion, Kansanradion ja Puhelinlangat laulaa -ohjelman juontajana.
Olli Fredrik Holopainen

Olli Fredrik Holopainen (16. elokuuta 1873 Kuopio – 5. elokuuta 1913 Heinävesi) oli suomalainen juristi, asianajaja ja Savonlinnan pormestari.
Holopaisen vanhemmat olivat työmies Olli Fredrik Holopainen ja Maria Hartikainen. Hän pääsi ylioppilaaksi  Kuopion lyseosta 1894 ja suoritti Helsingin yliopistossa yleisen oikeustutkinnon vuonna 1901. Holopainen sai varatuomarin arvon 1904.
Holopainen oli Savonlinnan pormestarina 1904-1908. Tämän jälkeen hän toimi asianajajana Savonlinnassa. Holopainen kuoli halvaukseen Heinäveden kirkonkylässä ollessaan asianajomatkalla siellä.
Olli Calonius

Olli Sakari Calonius (25. maaliskuuta 1911 Pori – 25. heinäkuuta 1970 Helsinki) oli suomalainen yritysjohtaja, joka sai teollisuusneuvoksen arvonimen.
Olli Caloniuksen vanhemmat olivat asessori Karl Fredrik Calonius ja Ida Henriksson ja puoliso vuodesta 1935 Kirsti Inkeri Ilamo. Calonius tuli ylioppilaaksi Rauman yhteislyseosta 1930 ja valmistui ekonomiksi Helsingin kauppakorkeakoulusta 1933. Hän tuli valmistuttuaan töihin Weilin & Göös -yhtiöön, toimien ensin yhtiön edustajana ja myyntipäällikkönä 1933–1938 ja sitten prokuristina vuodesta 1938, apulaistoimitusjohtajana ja johtokunnan jäsenenä vuodesta 1940 ja toimitusjohtajana vuodesta 1942 aina vuoteen 1967 asti. Calonius osallistui myös merkittävästi Suomen graafisen teollisuuden yhteistyöhön ja edunvalvontaan, muun muassa Graafisen Teollisuuden Työnantajaliiton hallituksen puheenjohtajana 1954–1964. Hänet muistetaankin alan työehtosopimusneuvotteluista 1950- ja 1960-luvulla. Hän vaikutti myös alansa tutkimusäätiön ja -laitoksen perustamiseen ja rahoitukseen. Teollisuusneuvoksen arvonimen Calonius sai 1964. Hän oli sotilasarvoltaan reservin majuri.
Olli Ceder

| Henkilötiedot |
| --- | --- | --- | --- |
Syntymäaika: 5. kesäkuuta 1961 (ikä 63)
Syntymäpaikka: Pori, Suomi
Pelipaikka: keskikenttäpelaaja
Pituus: 178 cm
Junioriseurat
1973–1978: ToVe
Seurat
| Vuodet | Seura | O | (M) |
| 1978 | ToVe | – | (–) |
| 1979–1981 | MuSa | – | (13) |
| 1982 | ToVe | 22 | (10) |
| 1983–1988 | PPT | 95 | (6) |
| 1989 | RRR | – | (3) |
| 1990–1991 | VaKP | 42 | (4) |
| 1992 | TP-55 | 12 | (0) |
| Yhteensä | Yhteensä | 171 | (20) |
 Seurajoukkueuran tilastot kattavat vain kansalliset sarjat.
Olli Ceder (s. 5. kesäkuuta 1961 Pori) on entinen suomalainen jalkapalloilija. Hän oli pelipaikaltaan keskikenttäpelaaja.
Ceder edusti urallaan Toejoen Veikkoja (1978, 1982) Musan Salamaa (1979–1981), Porin Pallo-Tovereita (1983–1988), Rautsun Reipasta (1989), Valkeakosken Koskenpoikia (1990–1991) ja Törnävän Pallo-55:ttä (1992). SM-sarjaa hän pelasi PPT:ssä vuosina 1984–1988 yhteensä 73 ottelua, joissa hän teki neljä maalia.
Orosmäen tunneli

| Orosmäen tunneli |
| --- | --- |
 Orosmäen tunneli
Paikkakunta:  Lohja
Maa:  Suomi
Koordinaatit:  60°18′47.58″N, 023°59′15.48″E
Pituus:  800 m
Ajokaistoja:  4
Orosmäen tunneli on moottoritien tunneli valtatiellä 1. Se sijaitsee Lohjan kaupungissa. Tunnelin pituus on 800 m.
Vuonna 2017 uutisoitiin tunnelin suuaukkojen muistuttavan Urho Kekkosen kasvojen yläosaa. Uutisessa kerrottiin, että jotkut kutsuvat tunnelia Suomen Mount Rushmoreksi Yhdysvaltojen presidenttien vuorenseinämään veistettyjä kasvokuvia sisältävän tunnetun monumentin mukaan.
Olli Borg

Olli Borg (18. tammikuuta 1921 Helsinki – 28. helmikuuta 1979 Helsinki) oli suomalainen sisustusarkkitehti.
Borg valmistui Taideteollisesta keskuskoulusta vuonna 1949. Vuosina 1950–1954 hän työskenteli Viljo Revellin arkkitehtitoimistossa, mutta myöhemmin hänellä oli oma suunnittelutoimistonsa vuosina 1957–1963 ja 1967–1979. Muotoilijoiden keskusjärjestön Ornamon puheenjohtajana hän oli vuosina 1957–1958.
Borg suunnitteli sisustuksen lähes kokonaan tai huomattavin osin moniin julkisiin rakennuksiin, esimerkiksi Meilahden kansakouluun (1949–1953), Helsingin kauppakorkeakoulun päärakennukseen (1950), Vatialan siunauskappeliin (1961), Lilla Teatern -teatteriin (1962) ja Taideteollisuusmuseon taloon (1977–1978). Borgin merkittävimpiin töihin luetaan myös Hotelli Palacena paremmin tunnetun teollisuuskeskuksen ja hotellin sisustuksen suunnittelu yhdessä Antti Nurmesniemen ja Olavi Hännisen kanssa vuosina 1949–1953.
Sisustussuunnittelun lisäksi Borg suunnitteli huonekaluja Askon huonekalutehtaille, joiden pääsuunnittelija hän oli vuosina 1964–1967. Vuosina 1956–1964 hän toimi myös yliopettajana Taideteollisessa oppilaitoksessa.
Borgin veljiä olivat oopperalaulaja Kim Borg sekä musiikkituottaja Jaakko Borg.
Borgille myönnettiin Pro Finlandia -mitali vuonna 1965.
Oldsmobile Cutlass

| Oldsmobile Cutlass |
| --- | --- |

Valmistustiedot
Valmistusmaa:   Yhdysvallat
Valmistaja:  Oldsmobile
Konserni:  General Motors
Valmistusvuodet:  1961–1999
Luokka:  Keskiluokka (1961-1963) Mid-size (1964–1988, 1997–1999)
Edeltäjä:  Oldsmobile Cutlass Ciera (1997)
Seuraaja:  Oldsmobile Cutlass Ciera (1982) Oldsmobile Alero (1988)
Oldsmobile Cutlass on henkilöautomalli, jota yhdysvaltalainen Oldsmobile valmisti vuosina 1961-1999.
Sukupolvet

Ensimmäinen sukupolvi
(1961-1963)
Toinen sukupolvi
(1964–1967)
Kolmas sukupolvi
(1968–1972)
Neljäs sukupolvi
(1973–1977)
Viides sukupolvi
(1978–1988)
Kuudes sukupolvi
(1997–1999)
Aiheesta muualla

Kuvia tai muita tiedostoja aiheesta Oldsmobile Cutlass Wikimedia Commonsissa
Ominaisimpulssi

Ominaisimpulssi (yleensä lyhennetään Isp) kuvaa raketti- tai suihkumoottorin hyötysuhdetta. Määritelmän mukaisesti sillä tarkoitetaan kulutettua polttoaineyksikköä kohden aikaan saatua kokonaisimpulssia (eli liikemäärän muutosta). Ominaisimpulssin suuruus on verrannollinen saavutettuun kokonaistyöntövoimaan jaettuna polttoaineen tilavuusvirralla. Jos polttoaineyksikkönä käytetään massaa (esim. kilogramma), on ominaisimpulssin yksikkö nopeuden yksikkö (esim. m/s). Jos taas polttoaineen yksikkönä käytetään painoa (esim. Newton tai pauna), on ominaisimpulssin yksikkö sekunti. Polttoaineiden ominaisimpulssit ovat eri suuruisia tyhjiössä ja ilmakehässä. Ominaisimpulssiin vaikuttaa myös taivaankappaleen painovoima. Mitä suurempi ominaisimpulssi työntövoimaa aiheuttavalla laitteella on, sitä vähemmän polttoainetta kuluu nopeuden yksikön muutosta (delta-v) kohden.
Ominaisimpulssiin sisätyy mahdollinen ilmakehän hapen käyttö paloreaktiossa. Koska suihkumoottorit hyödyntävät toiminnassaan ilmakehän happea, niiden ominaisimpulssi on rakettimoottoreiden ominaisimpulssia merkittävästi korkeampi.
Ominaisimpulssi Isp ja suihkunopeus ve

Ominaisimpulssi on kytköksissä raketin palokaasujen nopeuteen eli suihkunopeuteen ve, vc tai vs seuraavasti:
missä
Ominaisimpulssiin kytkeytyy myös rakettipolttoaineen energia massayksikköä kohti.
Niinpä kiinteälle polttoaineelle on tavallisesti ve = 2500, Isp = 250 ja energia massayksikköä kohti 3.0 MJ/kg. Nestemäiselle vety-happi-yhdistelmälle tyhjiössä vastaavat luvut ovat ve = 4400 Isp = 450 ja energia 9.7 MJ/kg.
Oldsmobile Custom Cruiser

| Oldsmobile Custom Cruiser |
| --- | --- |
 Kolmas sukupolvi
Valmistustiedot
Valmistusmaa:   Yhdysvallat
Valmistaja:  Oldsmobile
Konserni:  General Motors
Valmistusvuodet:  1971–1992
Korimalli:  5-ovinen farmari
Luokka:  full-size
Edeltäjä:  Oldsmobile 88 Fiesta
Oldsmobile Custom Cruiser on suuri takavetoinen farmari, jota Oldsmobile valmisti vuosina 1971–1992. Autoa valmistettiin kolmea sukupolvea ja se jakoi saman pohjalevyn Chevroletin, Buickin ja Pontiacin full-size-sedaneitten kanssa.
Galleria

Ensimmäinen sukupolvi (1971–1976)
Toinen sukupolvi (1977–1990)
Kolmas sukupolvi (1991–1992)
Aiheesta muualla

Kuvia tai muita tiedostoja aiheesta Oldsmobile Custom Cruiser Wikimedia Commonsissa
Nubian aavikko

Nubian aavikkoa Wadi Halfan lähettyvillä.
Nubian aavikko on Afrikassa Koillis-Sudanissa sijaitseva aavikko, joka on 407 000 neliökilometrin suuruinen alue Niilin ja Punaisenmeren välillä. Tällä aavikolla ei ole käytännössä lainkaan sadetta ja keitaita. Nubian aavikon hiekkakivitasangolla on runsaasti kohti Niiliä suuntaavia kuivia jokiuomia, wadeja, jotka eivät ulotu Niiliin asti.
Aavikolle levisivät 80 tonnia painaneen asteroidin jäänteet sen räjähdettyä 37 kilometrin korkeudessa lokakuussa 2008.
Aiheesta muualla

BBC: Sabu-Jaddi : The site revealing the Sahara's verdant past (englanniksi)
Nokia 3710 fold

| Nokia 3710 fold |
| --- | --- |
Valmistaja:  Nokia
Julkaistu:  2009
Näyttö:  2,2"
Muisti:  70 MB sisäistä tallennustilaa
Takakamera:  3 megapikseliä
Akku:  860  mAh
Infobox OKNimi-testi OK: 
Nokia 3710 fold on Nokian valmistama matkapuhelin. Puhelin julkaistiin kesäkuussa 2009 ja se tuli markkinoille saman vuoden joulukuussa.
Ominaisuudet

Puhelimessa 2,2 tuuman 240 × 320 pikselin TFT-näyttö 16 miljoonalla värillä, 3 megapikselin kamera, 860 milliampeeritunnin irrotettava akku ja 70 megatavua sisäistä tallennustilaa. Puhelin pystyi olemaan täydellä akulla valmiustilassa 288 tuntia, 2G-puhelussa neljä tuntia, ja se pystyy soittamaan musiikkia 24 tuntia. Käyttöjärjestelmä on Nokia S40. Puhelimessa on Bluetooth, mutta ei WLAN-tukea.
Panoraamakamera

Panoraamakamera on erittäin laajakulmaisten valokuvien, panoraamavalokuvien ottamista varten valmistettu kamera. Yleisesti ottaen laajasta kulmasta otettavia kuvia pyritään ottamaan ensisijaisesti laajakulmaisilla objektiiveilla.
Mikäli kuva-ala on objektiivin kulmaa laajempi, voidaan digitaalikameralla ottaa kaksi tai useampia kuvia, minkä jälkeen kuvatiedostot yhdistetään kuvankäsittelyohjelmalla yhdeksi kuvakokonaisuudeksi, jolloin katselijalle muodostuu vaikutelma siitä, että kyseessä on yksi valokuva.
Panoraamakamerassa objektiivirumpu toimii jousen tai sähkömoottorin voimalla. Objektiivirumpu toimii myös sulkimena. Suljinaikaa voidaan muuttaa objektiivirummun takapuolisen raon leveyttä tai rummun kulmanopeutta muuttamalla. Lyhyellä ajatuksella panoraamakameralla voi kuvata käsivaralla. Panoraamakameran kanssa ei voi käyttää salamavaloa. Panoraamakameroita on käytetty mm. sotilassovelluksissa, ryhmä- ja maisemakuvissa ja valokuvataiteessa.
Panoraamaisten filmikameroiden merkkejä ovat mm. Fuji, Horizon., Linhof, Noblex ja Widelux. Yksi ensimmäisiä tunnetuimpia panoraamakameroita itävaltalaisen Joseph Puchbergerin v. 1843 patentoima 150:n asteen kuvakulman kattava kone.